Lofoten har også flere steder for gode surfeforhold, og spesielt Unstad er internasjonalt kjent. Surfesesongen i Nord-Norge er lignende den i sør, bortsett fra at mørketiden medfører at solen er borte store deler av dagen i desember og januar. Store bølger tiltrekker seg derfor viderekomne surfere fra september til november, og fra solen er tilbake igjen i februar og frem til mai. Mai til september har vanligvis mer nybegynnervennlige forhold, men dette avhenger igjen av strand og værforhold.